Swîsre
Swîsre yan jî Konfederasyona Swîsreyî (bi almanî: Schweizerische Eidgenossenschaft, fransî: Confédération suisse, îtalî: Confederazione Svizzera, retoromanî: Confederaziun svizra, latînî: Confoederatio Helvetica) welatekî bejahiyê ye ku li hevberdana rojava, navîn û başûrê Ewropayê ye. Welat komarek federal e ku ji 26 kantonan pêk tê û rayedarên federalê li bajarê Bernê ye. Swîsre li aliyê başûr bi Îtalya, aliyê rojava bi Fransa, aliyê bakur bi Almanya, li aliyê rojhilat bi Awistirya û Liechtenstein re sinorê wî heye. Welat ji aliyê erdnîgarî ve di nav Deşta Swîsre, Alp û Jura de tê dabeş kirin ku bi tevahî 41.285 km² û qada axa welatê 39.997 km² rûerd vedigire. Bi 7,8 mîlyon hemwelatî û bi rûbarê 41.285 metre çargoşe, Swîsre piçek ji Holendayê biçûktir e û yek ji welatên Ewropayê ye, yê ku xwediyê meztirîn gurimtiya gelhe ne. Swîsre navê xwe ji kantona xwe ya bi navê Schwyz stend, kantona ku lê hatiye damezrandin. Herwiha, Swîsre weke welatek bêalî tê dîtin û ne endamê tu rêxistinên cihanî ye.